ai4bharat/Pralekha huggingface dataset:
وزارت دفاع
فضائیہ کے سربراہ کا سری لنکا کا دورہ
فضائیہ کے سربراہ ، ایئر چیف مارشل وی آر چودھری،آج سےسری لنکا کا چار روزہ سرکاری دورہ کررہےہیں۔ سی اے ایس اپنےدورے کے دوران،سری لنکا کے معزز صدر، سری لنکا کے معزز وزیر اعظم، وزیر مملکت برائے دفاع، دفاعی عملے کے سربراہ، سری لنکا کی فضائیہ، فوج اور بحریہ کےکمانڈروں نیز سیکرٹری دفاع سے ملاقات کریں گے۔
سی اے ایس، سری لنکا کی فضائیہ کے کمانڈر ایئر مارشل ایس کے پاتھی رانا کی دعوت پر سری لنکا کا دورہ کر رہے ہیں۔ دورے کے دوران،سی اے ایس، سری لنکا کےقومی ڈیفنس کالج کے طلباء افسران کے ساتھ بات چیت بھی کریں گے اور سری لنکا کی ایئر فورس اکیڈمی کا دورہ بھی کریں گے۔ سی اے ایس کے دورے سے، دونوں ممالک کے درمیان موجودہ پیشہ ورانہ تعلقات اور باہمی تعاون کے تعلقات میں اضافہ ہوگا۔
کامرس اور صنعت کی وزارتہ
خدمات کے شعبے کے لئے برانڈ انڈیا تیار کریں :پیوش گوئل
خدمات کا شعبہ ہندستان کی معیشت کے لئے تین ٹریلین امریکی ڈالر فراہم کرائے گا
کامرس اور صنعت کے وزیر نے جی ای ایس 2019کے تعارفی خاکے کا آغاز کیا
نئی دہلی، 5نومبر 2019/کامرس و صنعت اور ریلویز کےمرکزی وزیر جناب پیوش گوئل نے کہا کہ 12 چیمپئن خدمات کے شعبوں کو فروغ دینے کے لئے برانڈ انڈیا تیار کیا جائے گا۔ انہوں نے مزید کہا کہ کامرس اور صنعت کی وزارت ریاستوں کی شراکت داری میں خدمات کی صنعت میں مختلف شعبوں کو مدد فراہم کرائے گی اور ان چیمپئن شعبوں کو پھلنے پھولنے اور وسعت پانے کے قابل بنانے کے لئے پالیسیاں تیارکرے گی تاکہ وہ ہندستانی معیشت کے مزید واضح طریقے سے خدمت کرسکیں۔ خدمات کا شعبہ پانچ ٹریلین امریکی ڈالر کی معیشت، جس کے لئے ہندستان پوری طرح تیار ہے، میں تین ٹریلین امریکی ڈالر کا تعاون کرے گا۔
کامرس اور صنعت کے وزیر آج نئی دہلی میں خدمات کی پانچویں عالمی نمائش  کے تعارفی تقریب سے خطاب کررہے تھے۔ جی ای ایس 2019 کا انعقاد 28-26 نومبر 2019 تک بنگلورو میں کیا جائے گا۔ بنگلورو میں جی ای ایس 2019 کی میزبانی پر انہوں نے خوشی کا اظہار کیا کیونکہ یہ شہر روایت اور جدیدیت کا بہترین امتزاج ہیں۔ انہوں نے جی ای ایس 2019 میں ایک شراکت دار ریاست کے طو رپر اترپردیش کا استقبال بھی کیا۔
جنا ب پیوئش گوئل نے ایک منظم طریقے سے خدمات کے شعبے کو فروغ دینے میں سروسیز ایکسپورٹس پرموشن کونسل  اور کنفیڈریشن آف انڈین انڈسٹری  کے ذریعہ کی جانے والی کوششوں کی تعریف کی اور کہا سیاحت، صحت دیکھ ریکھ اور تعلیم جیسے شعبے سرمایہ کاری کو راغب کریں گے اور روزگار کے مواقع پیدا کریں گے صنعت کاری کو فروغ دیں گے اور غیر ملکی زر مبادلہ حاصل کریں گے۔ وزیر موصوف نے کہا کہ خدمات کے شعبے کے زبردست امکانات سے ابھی فائدہ اٹھایا جانا ہے اس شعبے میں بڑی تعداد میں روزگار کے مواقع پیدا کرنے اور شہریوں کا معیار زندگی بہتر بنانے اور ہندستانی معیشت میں تعاون کرنے کی صلاحیت ہے۔
کامرس اور صنعت کے وزیرنے ایس ای پی سی اور سی آئی آئی سے کہا کہ وہ آئی ٹی اور آئی ٹی ایس کے علاوہ سیاحت او ر قانونی خدمات مالیاتی اور اکاؤنٹنگ خدمات پر توجہ مرکوز کریں تاکہ گھریلو صارفین اور بیرونی ممالک سے ہندستان آنے والے والوں کو خدمات کا ایسا گلدسہ پیش کیا جاسکے جو کہ تمام پہلوؤں کا احاطہ کرسکے ۔
جناب پیوئش گوئل نے ای اسپورٹس یا الیکٹرانک اسپورٹس کمپٹیشنن میں نیشز کپ کی ٹرافی کی نقاب کشائی کی۔ ای اسپورٹس خصوصی طور پر پروفیشنل کے درمیان ویڈیو گیمز مسابقتوں کا اہتمام کرتے ہیں۔ ہندستان کھلاڑی/ٹیم کے بندوبست ،کوچیز اسٹریمرس اور مقامات کےشعبے میں ای اسپورٹس کے مکمل ایکو سسٹم کے ذریعہ اس بڑھتے ہوئے کاروبار کا فائدہ اٹھانے کی کوشش میں ہیں۔ ای اسپورٹس جی ای ایس 2019 کی خصوصیات میں سے ایک ہے۔
درمیانی اور بڑے پیمانوں کی صنعتوں کے کرناٹک کے وزیر جگدیش شیٹر، کامرس کے محکمے کے ایڈیشنل سکریٹری سدھانشو پانڈے نے بھی اس تعارفی تقریب سے خطاب کیا۔ مرکزی وزارتوں، محکموں ریاستی حکومتوں کے سینئر افسران ، دہلی میں واقع غیر ملکی سفارتی مشنوں اور خدمات کی صنعت کے نمائندے بھی اس موقع پر موجود تھے۔
۔۔۔۔۔۔۔۔۔۔۔
م ن۔ ا گ ۔ ج۔
U- 4942
(Visitor Counter : 87
وزارت خزانہ
اے ڈی بی اور بھارت نے مغربی بنگال میں عوامی مالی اصلاحات کے تناظر میں ڈیجیٹل پلیٹ فارموں کے فروغ کے لئے 50 ملین ڈالر کے قرض پر دستخط کئے
نئی دہلی، 2 /دسمبر 2020 ۔ ایشیائی ترقیاتی بینک  اور بھارت سرکار نے آج مالی بندوبست سے متعلق طریقہ کار اور آپریشنل حسن کارکردگی کو بہتر بنانے کے لئے 50 ملین ڈالر کے پالیسی پر مبنی قرض پر دستخط کئے۔ اس کا مقصد ریاست مغربی بنگال میں مالی بچت میں اضافہ کرنا، معلومات پر مبنی فیصلہ سازی کو فروغ دینا اور خدمات کی انجام دہی میں بہتری لانا ہے۔
ویسٹ بنگال پبلک فائیننس مینجمنٹ انویسٹمنٹ پروگرام کے لئے بھارت سرکار کی جانب سے وزارت خزانہ میں اقتصادی امور کے محکمہ کے ایڈیشنل سکریٹری ڈاکٹر سی ایس موہاپاترا اور اے ڈی بی کی جانب سے اے ڈی بی انڈیا ریزیڈینٹ مشن کے کنٹری ڈائریکٹر جناب ٹاکیو کونیشی نے دستخط کئے۔
ڈاکٹر موہاپاترا نے کہا کہ مکمل – حکومت کے پروگرام کے توسط سے ریاست کے مالی اور اطلاعاتی نظامات کو مربوط کرنے سے عوامی خدمات کی ڈیلیوری میں بہتری آئے گی اور مالی بچت ہوگی، جس سے ریاست کو ترقیاتی پروجیکٹوں کے لئے رقوم کی دستیابی میں مدد ملے گی۔
جناب کونیشی نے کہا کہ انٹر آپریبل ای- گورنمنٹ پلیٹ فارموں کی حمایت سے پروگرام، پنشن اور پی ایف جیسے سماجی تحفظ سے متعلق فوائد کو منظم کیا جاسکے گا۔ اس سے صنف پر مبنی اعداد و شمار، ٹیکس کی ادائیگی اور محصولات کے کلیکشن میں مدد ملے گی۔
مربوط مالی بندوبست نظام  کے تحت ایک نئے ماڈیول کی مدد سے ترقیاتی پروجیکٹوں کی بہتر طریقے سے نگرانی کی جاسکتی ہے۔ اس سے پروجیکٹ کا بندوبست بہتر بنے گا۔ عوامی مالی بندوبست میں ریاستی حکومت کے اہل کاروں کی صلاحیت کو بہتر بنانے کے لئے ایک مالی پالیسی اور عوامی مالیاتی مرکز کا قیام عمل میں لایا جائے گا۔ ٹرانسپورٹ کارپوریشنوں اور شہری مقامی اداروں کے لئے ایک ویب پر مبنی شکایات کے ازالے کے نظام کو فروغ دیا جائے گا، جو قابل اعتبار شہری – حکومت انٹرفیس کی سہولت فراہم کرے گا۔
موجودہ قرض اے ڈی بی کے 2012 اور 2017 کے پالیسی جاتی پروگراموں پر مبنی ہے، جو پائیدار عوامی مالی بندوبست اصلاحات کے لئے مغربی بنگال حکومت کو حمایت دیتی ہے۔ ان پروگراموں نے آئی ایف ایم ایس کو فروغ دینے اور نافذ کرنے میں مدد کی۔ بہتر ریوینیو ایڈمنسٹریشن کے لئے کامیاب ای- حکمرانی نظام قائم کیا۔ اخراجات کو معقول بنانے کی تدابیر کیں اور خدمات کی فراہمی میں نجی شعبے کی حصے داری کو فروغ دیا۔
صلاحیت سازی، آئی ایف ایم ایس اصلاحات کی نگرانی اور اصلاحاتی شعبوں میں سماجی اور صنفی پہلوؤں کی ربط کاری کو مضبوط کرنے کے لئے قرض کو 350000 ڈالر کے تکنیکی تعاون گرانٹ کے ذریعے تقویت دیے جانے کی تجویز ہے۔
اے ڈی بی ایک خوش حال، شمولیت پر مبنی، لچیلے اور پائیدار ایشیا و بحر الکاہل خطے کے تئیں پابند عہد ہے، وہ حددرجہ غریبی کو ختم کرنے کے لئے بھی کوشاں ہے۔ 1966 میں قائم شدہ اے ڈی بی پر 68 اراکین  کا مالکانہ حق ہے۔
صحت اور خاندانی بہبود کی وزارت
کووڈ-19سے متعلق تازہ ترین صورتحال
نئی دہلی20 جولائی2021: ٹیکہ کاری کی قومی مہم کے تحت اب تک 41.18کروڑٹیکے لگائے جاچکے ہیں۔
ملک میں کووڈ -19سے اب تک کُل 3,03,53,710 شفایابیاں ہوچکی ہیں۔
صحت یابی کی شرح بڑھ کر 97.37 فیصد تک پہنچ چکی ہے۔
گزشتہ 24 گھنٹے کے دوران 45254 مریض صحت یاب ہوئے ہیں۔
بھارت میں گزشتہ 24 گھنٹے 30,093نئے معاملوں کی اطلاع ملی ہے ۔ یہ تعداد گزشتہ 125دن میں سب سے کم ہے۔
بھارت میں سردست زیرعلاج مریضوں کی کُل تعداد 4,06,130 ہے، جو گزشتہ 117 د ن میں سب سے کم تعداد ہے۔
زیرعلاج معاملے کُل کیسوں کے 1.30 فیصدپرمشتمل ہے۔
جانچ کے بعد مثبت پائے جانے والے افراد کی ہفتہ وار شرح اب بھی 5 فیصدسے کم ہے ۔ یہ شرح اس وقت 2.06فیصد ہے۔
جانچ کے بعد مثبت پائے جانے والے افراد کی یومیہ شرح 1.68 فیصد ہے۔یہ شرح مسلسل 29دن سے 3فیصد سے بھی کم درج ہورہی ہے۔
طبی جانچ کی صلاحیت میں خاطر خواہ اضافہ کیا گیا ہے۔ اب تک کُل 44.73 کروڑ ٹیسٹ کئے جاچکے ہیں۔
زراعت اور کاشتکاروں کی فلاح و بہبود کی وزارت
پچھلے آٹھ سال کے دوران ملک میں کمرشیئل کاشت کاری کے لیے دلہن کے بیجوں کی زیادہ پیداوار دینے والی 300 سے زیادہ اقسام کا اطلاع نامہ جاری کیا گیا
نئی دہلی،02اگست، 2022 / پچھلے آٹھ سال کے دوران  ملک میں کمرشیئل کاشت کاری کے لیےدلہن کی زیادہ پیداوار والی 304 قسموں کے لیے اطلاع نامہ جاری کیا گیا جن میں چنے کی 81 ، ارہر کی 50 ، مونگ کی 38، اڑد کی 35، مسور کی 33، مٹر کی 23، مویشیوں کے دانے کی 19 اور دیگر دالوں کی 32 قسمیں شامل ہیں۔ اس مدت کے دوران دلہن کی زیادہ پیداوار والی کل 20 قسموں کی بہار میں کمرشیئل کاشت کاری کے لیے اطلاع نامہ جاری کیا گیا ہے۔ ان میں چنے کی 6، ارہر کی 5، سیم کی 3، مٹر اور مونگ کی دو دو اور مسور اور اڑد کی ایک ایک قسم شامل ہے۔
آئی سی اے آر کو مختلف فصلوں کے بیج تیار کرنے کا کام دیا گیا ہے۔ یہ کام زراعت اور کسانوں کی بہبود کے محکمے کی طرف سے دیا گیا ہے۔ یہ بیج مختلف سرکاری اور پرائیویٹ ایجنسیوں کو فراہم کیا جاتا ہے ۔ پچھلے ست سال کے دوران دلہن کی زیادہ پیداوار والے 96731 کوئنٹل بیجوں کی پیداوار کی گئی ۔ یہ پیداوار تقریباً 77499 کوئنٹل کے انڈینٹ کے تحت تیار کی گئی۔
یہ جانکاری زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھا میں آج ایک تحریری جواب میں فراہم کی۔
…..
ش ح ۔ اس۔ ت ح ۔
U - 8564
(Visitor Counter : 74
زراعت اور کاشتکاروں کی فلاح و بہبود کی وزارت
زراعت کی وزارت نے در آمد شدہ پیاز سےمتعلق تبخیر کے ضابطوں میں نرمی کی
نئی دہلی،06نومبر/ بازار میں پیاز کی بڑھتی ہوئی قیمتو ں پر عوام کی تشویش کا خیال رکھتے ہوئے زراعت کی وزارت نے پی ایس سی پر درآمد شدہ پیازکےلئے پلانٹ کوارنٹائن آرڈر ،2003 کے مطابق پیاز کی تبخیر اور قبولیت کے ضوابط میں 30 نومبر 2019 تک درج ذیل شرطوں کے ساتھ نرمی دینے کا فیصلہ کیا ہے:
- درآمد شدہ پیاز کی وہ کھیپ جو ہندوستانی بندرگاہ پر بغیر تبخیر اور تصدیق کے پہنچتی ہے جو کہ پی ایس سی کے مقرر کردہ ضوابط کے مطابق نہیں ہے اس کی تبخیر ہندوستان میں درآمد کاروں کے ذریعے ایک تسلیم شدہ صفائی فراہم کرنے والے کے ذریعے کی جائے گی۔ درآمد شدہ پیازکی کھیپ کا معائنہ اچھی طرح سے افسران کے ذریعے کی جائے گی اور عیوب و نقائص سے پاک پائے جانے کے بعد بھی اسے بازار کیلئے جاری کی جائےگی۔
- صرفہ کے لئے درآمد شدہ پیاز کی ایسی کھیپ کو پی کیو آرڈر 2003 کے تحت درآمدگی کے شرائط و ضوابط کی تعمیل نہ کرنے پر اسے چار گنا اضافی معائنہ فیس نہیں دینی ہوگی۔
وزیراعظم کا دفتر
وزیراعظم نے معروف یکشاگاناپلے بیک گلوکار ، جناب بالیپا نارائنا بھگوتھا کے انتقال پرتعزیت کی ہے
وزیراعظم جناب نریندرمودی نے معروف یکشاگاناپلے بیک گلوکار جناب بالیپا بھگوتھا کی وفات پرگہرے رنج وغم کا اظہارکیاہے ۔
ایک ٹوئیٹ میں وزیراعظم نے کہا :
‘‘جناب بالیپا نارائنا بھگوتھا نے ثقافت کی دنیا میں امتیاز حاصل کیاہے ۔ انھوں نے اپنی زندگی، یکشاگاناپلے بیک گلوکاری کے لئے وقف کردی تھی اورانھیں اپنے مثالی اسٹائل کے لئے بہت پسند کیاجاتاہے ۔ آنے والی نسلیں بھی ان کے کاموں کی ستائش کریں گی ۔ ان کے انتقال سے دکھ ہواہے ۔ ان کے اہل خانہ اور مداحوں سے تعزیت ۔اوم شانتی ۔’’
وزارتِ تعلیم
وزیر اعظم 25 فروری 2023 کو ’ہنر مندی اور تعلیم کے ذریعے نوجوانوں کی طاقت کے استعمال ‘ کے موضوع پر پوسٹ بجٹ ویبینار سے خطاب کریں گے
یہ بجٹ میں کئے گئے اعلانات کے نفاذ کے لئے خیالات حاصل کرنے کے واسطے حکومت کی جانب سے منعقد کیے جا نے والے 12 پوسٹ بجٹ
ویبیناروں کا ایک حصہ ہے
ویبینار میں 6 بریک آؤٹ سیشن ہوں گے جن میں ہنر مندی اور تعلیم کے شعبے کے بجٹ کے اعلانات، عمل آوری اور آئندہ راہ عمل سے متعلق تجاویز شامل ہوں گی
وزیر اعظم جناب نریندر مودی 25 فروری 2023 کو صبح 10 بجے ’ہنر مندی اور تعلیم کے ذریعے نوجوانوں کی طاقت کے استعمال‘ کے موضوع پر پوسٹ بجٹ ویبینار سے خطاب کریں گے۔ یہ مرکزی بجٹ میں کئے گیے اعلانات کے مطابق اقدامات کے موثر نفاذ کے لئے خیالات اور تجاویز حاصل کرنے کے واسطے حکومت کے ذریعہ منعقد کئے جانے والے 12 پوسٹ بجٹ ویبیناروں کی سیریز کا ایک حصہ ہے۔ مرکزی بجٹ میں سات ترجیحات کو اختیار کیا گیا ہے جو ایک دوسرے کی تکمیل کرتی ہیں اور امرت کال کے ذریعے ہماری رہنمائی کرنے والے ’سپت رشی‘ کے طور پر کام کرتی ہیں۔ شمولیت والی ترقی حکومت کی ترجیحات میں سے ایک ہے، جس میں تعلیم اور ہنر مندی شامل ہیں۔
ویبینار میں چھ بریک آؤٹ سیشن ہوں گے جن میں ہنر مندی اور تعلیم کے شعبوں کا احاطہ کیا جائے گا۔ مرکزی حکومت کی متعلقہ وزارتوں کے وزراء اور سکریٹریوں کے علاوہ، ریاستی حکومتوں کے تعلیم اور ہنر کے محکموں، صنعت کے نمائندوں، طلباء، اساتذہ اور اسکولوں اور یونیورسٹیوں کے اساتذہ، تعلیمی اداروں اور تحقیقی اداروں، اسکل ڈیولپمنٹ باڈیز، سیکٹر اسکل کونسلوں ، آئی ٹی آئیز، فکی، سی آئی آئی، نیسکام وغیرہ جیسے اداروں کے متعلقین ان ویبیناروں میں شرکت کریں گے اور بجٹ میں کئے گئے اعلانات کے بہتر نفاذ کے لیے تجاویز کے ذریعے تعاون کریں گے۔
بریک آؤٹ سیشنز کے موضوعات میں پردھان منتری کوشل وکاس یوجنا 4.0، اسکل انڈیا ڈیجیٹل پلیٹ فارم، اسکل انڈیا انٹرنیشنل سینٹرز، نیشنل اپرنٹس شپ پروموشن اسکیم اور نیشنل ڈیجیٹل لائبریری فار چلڈرن اینڈ ایڈولشینٹس اور ٹیچرز ٹریننگ شامل ہیں۔
ایونٹ دیکھنے کے لیے دیئے گئے لنک پر کلک کریں: https://www.youtube.com/watch?v=k-Gh0Klm-1s
۔۔۔۔۔۔۔۔۔۔۔
ش ح۔ اگ۔ ن ا۔
U-2061
(Visitor Counter : 68
وزیراعظم کا دفتر
وزیر اعظم نے لال قلعہ کی تقریر میں کیے گئے اعلانات کا جائزہ لینے کے لیے ایک اہم میٹنگ کی
وزیر اعظم جناب نریندر مودی نے لال قلعہ کی اپنی تقریر میں کیے گئے اعلانات کا جائزہ لینے کے لیےآج ایک اہم میٹنگ کی۔
یوم آزادی کے موقع پر کی گئی اپنی تقریر میں، وزیر اعظم نے غریب اور متوسط طبقے کے مکانات کے لیے قابل استطاعت قرض کو یقینی بنانے کا ذکر کیا تھا۔ اس اعلان کے مطابق وزیراعظم نے اس اعلان پر عمل درآمد کی تیاریوں کا جائزہ لیا۔
یوم آزادی کے موقع پر اپنی تقریر میں وزیر اعظم نے گھروں کے لیے شمسی توانائی کو یقینی بنانے کا ذکر کیا تھا۔ انہوں نے اس اسکیم کو عملی جامہ پہنانے کی تیاریوں کا جائزہ لیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10499
(
وزارت دفاع
مختصر ینج والے بیلسٹک میزائل، پرتھوی۔ II کا کامیاب تجربہ
\مختصر رینج والے بیلسٹک میزائل، پرتھوی۔ II کا ، جون 2022 کی شام تقریباً 7:30 بجے ، چاندی پور، اڈیشہ میں مربوط لانچ ٹیسٹ سینٹر سے کامیاب تجربہ کیا گیا۔یہ میزائل ایک ثابت شدہ نظام ہے اور اہداف کو درست طریقہ سے نشانہ بنانے کی صلاحیت کا حامل ہے۔
یوزر ٹریننگ لانچ نے میزائل کے تمام آپریشنل اور تکنیکی پیرامیٹرز کی کامیابی کے ساتھ تصدیق کی۔
وزارت خزانہ
 7.06 فیصد جی ایس 2025؛  7.26 فیصد جی ایس2033؛  7.36 فیصدجی ایس 2052 کی نیلامی 
حکومت ہند  نے یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 8,000 کروڑ روپے کی نوٹیفائیڈ رقم کے لیے  "7.06%گورنمنٹ سیکیورٹی 2028" کی فروخت  کا اعلان کیا ہے،  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 14,000 کروڑ روپے کی مطلع شدہ رقم کے لیے "7.26% گورنمنٹ سیکیورٹی 2033" اور  قیمت کے ذریعے 11,000 کروڑ روپے کی نوٹیفائیڈ رقم کے لیے "7.36% گورنمنٹ سیکیورٹی 2052" ایک سے زیادہ قیمت کا طریقہ استعمال کرتے ہوئے نیلامی پر مبنی۔ جی او آئی کے پاس روپے تک اضافی سبسکرپشن برقرار رکھنے کا اختیار ہوگا۔ مذکورہ بالا ہر سیکیورٹی کے خلاف 2,000 کروڑ۔ نیلامی 21 اپریل 2023  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مطلع شدہ رقم کا 5% تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 21 اپریل 2023 کو ریزرو بینک آف انڈیا کور بینکنگ سلوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح 10:30 بجے کے درمیان جمع کرائی جائیں۔ اور صبح 11:00 بجے اور مسابقتی بولیاں صبح 10:30 سے 11:30 بجے کے درمیان جمع کرائی جائیں۔
نیلامی کے نتائج کا اعلان 21 اپریل 2023  کو کیا جائے گا اور کامیاب بولی دہندگان کو ادائیگی 24 اپریل 2023  کو ہوگی۔
ریزرو بینک آف انڈیا کے ذریعہ جاری کردہ 'سنٹرل گورنمنٹ سیکیورٹیز میں لین دین کب جاری کیا گیا' کے رہنما خطوط کے مطابق "جب جاری کیا جاتا ہے" ٹریڈنگ کے لیے سیکورٹیز اہل ہوں گی سرکلر نمبر آر بی آئی/ 2018-19/25 مورخہ 24 جولائی 2018 کے ذریعے وقتاً فوقتاً ترمیم کی جاتی ہے۔
۔۔۔
ش ح۔ا س۔ ت ح ۔
U–4201
(Visitor Counter : 60
جدید اور قابل تجدید توانائی کی وزارت
آئی آر ای ڈی اے اور ٹی ایچ ڈی سی آئی ایل نے صاف ستھری توانائی سے متعلق مفاہمت نامے پر دستخط کیے
نئی دہلی،03 دسمبر ، 2021/
قابل تجدید توانائی کی ترقی کی بھارتی ایجنسی لمیٹڈ  نے قابل تجدید توانائی کے پروجیکٹ تیار کرنے میں تکنیکی و مالی مہارت فراہم کرنے کے لیے ٹی ایچ ڈی سی انڈیا لمیٹڈ  کے ساتھ ایک مفاہمت نامے پر آج دستخط کیے ہیں۔
مفاہمت نامے پر دستخط آئی آر ای ڈی اے کے چیئرمین اور مینیجنگ ڈائریکٹر  جناب پردیپ کمار داس اور ٹی ایچ ڈی سی آئی ایل کے سی ایم ڈی جناب راجیو کمار وشنوئی نے کیے۔
مفاہمت نامے کے تحت آئی آر ای ڈی اے ، ٹی ایچ ڈی سی آئی ایل کے لیے قابل تجدید توانائی اور توانائی کی بچت کے پروجیکٹوں کی تکنیکی و مالی ذمہ داری برداشت کرے گا۔ آئی آر ای ڈی اے اگلے پانچ سال کے لیے قابل تجدید توانائی کے پروجیکٹوں کو تیار کرنے اور حاصل کرنے کا ایک لائحہ عمل تیار کرنے میں ٹی ایچ ڈی سی آئی ایل کی مدد کرے گا۔ آئی آر ای ڈی اے بھی اپنی تکنیکی و کمرشیئل مہارت ٹی ایچ ڈی سی آئی ایل کو دے گا ۔
اس موقعے پر اظہار خیال کرتے ہوئے آئی آر ای ڈی اے کے سی ایم ڈی نے کہا ’’اس مفاہمت نامے سے ٹی ایچ ڈی سی آئی ایل کو قابل تجدید توانائی کے میدان میں اپنے قدم جمانے میں مدد ملے گی جس کے پاس شمسی و ہوائی توانائی کے پروجیکٹ ہیں۔ یہ پروجیکٹ پن بجلی اورحرارتی بجلی کے علاوہ ہیں۔ اس سے معلومات کی منتقلی میں آسانی پیدا ہوگی جس سے صاف ستھری توانائی کے ذریعے ملک کی دیرپا ترقی کو آگے لے جانے میں تعاون حاصل ہوگا۔‘‘
۔۔۔
ش ح ۔ اس۔ ت ح ۔
U –13717
(Visitor Counter : 84
وزیراعظم کا دفتر
’’افغانستان سے متعلق دہلی علاقائی سلامتی مذاکرات‘‘ میں شرکت کرنے والے قومی سلامتی کے مشیروں / سلامتی کونسلوں کے سکریٹریوں کی وزیر اعظم سے اجتماعی ملاقات
نئی دہلی، 11/نومبر2021 ۔ قومی سلامتی کے مشیر جناب اجیت ڈوبھال کی میزبانی میں آج ہوئے افغانستان سے متعلق علاقائی سلامتی مذاکرات میں شرکت کے لئے دہلی میں موجود سات ملکوں کی قومی سلامتی کونسلوں کے سربراہوں نے مذاکرات کی تکمیل کے بعد اجتماعی طور پر وزیر اعظم جناب نریندر مودی سے ملاقات کی۔
وزیر اعظم سے ملاقات کے دوران اپنے تاثرات میں ایران، قزاقستان، کرغزستان، روس، تاجکستان، ترکمانستان اور ازبکستان کی نمائندگی کرنے والے سینئر سکیورٹی افسران نے مذاکرات کے انعقاد کے لئے بھارت کی پہل اور معیاری تبادلہ خیال کی ستائش کی۔ انھوں نے افغانستان کی صورت حال کے بارے میں اپنے اپنے ملک کا موقف بھی پیش کیا۔
وزیر اعظم نے وبا کے سبب پیدا شدہ چیلنجوں کے باوجود دہلی سکیورٹی مذاکرات میں سینئر معززین کی شرکت کی ستائش کی۔
انھوں نے افغانستان کے تناظر میں چار پہلوؤں پر زور دیا جن پر خطے کے ممالک کو توجہ مرکوز کرنے کی ضرورت ہے، ان میں شمولیت پر مبنی ایک حکومت کی ضرورت، دہشت گرد گروپوں کے ذریعے افغان سرزمین کے استعمال کے تعلق سے صفر ٹولرینس، افغانستان سے منشیات اور اسلحوں کی ٹریفیکنگ کی روک تھام کے لئے حکمت عملی اور افغانستان میں بڑھتے ہوئے سنگین انسانی بحران کا تدارک، شامل ہیں۔
وزیر اعظم نے اس امید کا اظہار بھی کیا کہ علاقائی سلامتی مذاکرات سینٹرل ایشیا کی معتدل اور ترقی پسند ثقافت کی روایات کے احیاء کے لئے کام کریں گے اور انتہاپسندانہ میلانات کا سد باب کریں گے۔
پارلیمانی امور کی وزارت
سوچھتا کے مقاصد حاصل کرنے کے لیے پارلیمانی امور کی وزارت کی تیسری خصوصی مہم زور شور سےجاری ہے
پارلیمانی امور کی وزارت میں صفائی ستھرائی کی تیسری خصوصی مہم چلائی جا رہی ہے۔ اس مہم کا ابتدائی طور پر ایک تیاری کا مرحلہ تھا جو 15 ستمبر 2023 کو اِس مقصد سے شروع کیا گیا تھا کہ اس مہم کی مدت کے دروان اُن مقاصد کی نشاندہی کی جائے جنہیں حاصل کیا جانا ہے۔ اصل مہم 2 اکتوبر 2023 سے شروع ہوئی تھی جو 31 اکتوبر 2023 تک جاری رہے گی۔ مہم کے اہم مقاصد میں عوامی شکایات کا مؤثر طریقے سے نمٹایا جانا ، ارکان پارلیمنٹ کے حوالہ جات، پارلیمنٹ کی یقین دہانیاں، صفائی مہم، کچرے کو ٹھکانے لگایا جانا اور فائلوں کو نمٹانا نیز فاضل فائلوں کا خاتمہ کرنا اور اس کے علاوہ صفائی ستھرائی سے متعلق دیگر سرگرمیاں بھی اس مہم کے اہم مقاصد میں شامل ہیں۔
وزارت اس مہم کو ریکارڈ کے بہتر بندوبست کے لیے استعمال کر رہی ہے اور فوری اور بروقت کارروائی کی وجہ سے، ارکان پارلیمنٹ کے حوالہ جات، ریاستی حکومتوں کے حوالہ جات، بین وزارتی حوالہ جات، پارلیمانی یقین دہانیوں، پی ایم او کے حوالہ جات، عوامی شکایات اور عام طور پر ایم او پی اے سے متعلق پی جی اپیلیں تقریباً نہیں تھیں ۔ تیسری خصوصی مہم کے دوران، وزارت نے تیاری کے مرحلے کے دوران 263 فزیکل فائلوں اور 145 ای-فائلوں کی نشاندہی کی اور مہم کے اختتام سے پہلے جائزہ کے ان کاموں کو پورا کیا جائے گا۔
[جائزہ لینے کے لیے فائلوں کی شناخت]
وزارت صفائی مہم باقاعدگی سے چلا رہی ہے اور وزارت کے دفاتر میں اسکریپ کی نشاندہی کر رہی ہے۔ خصوصی مہم کے تمام تقاضوں کو وقت کے اندر، پہلے سے ہی پورا کرنے کی کوشش کی جا رہی ہے۔ اس کو یقینی بنانے کے لیے، سیکرٹری/ایڈیشنل سکریٹری، ایم پی اے کی طرف سے لگاتار معائنہ کیا جاتا ہے/میٹنگیں کی جاتی ہیں ۔
[تیاری کے مرحلے کے دوران اسکریپ کی نشاندہی]
وزیراعظم کا دفتر
وزیر اعظم نے راجستھان میں ٹونک کے مقام پر سانسد رسوئی کی پہل کی ستائش کی
وزیر اعظم جناب نریندر مودی نے راجستھان میں ٹونک کے مقام پر سانسد رسوئی کی پہل کی ستائش کی ہے۔
ٹونک- سوائی مادھوپور کے رکن پارلیمنٹ سکھ بیر سنگھ جون پوریہ کے ایک ٹوئٹ کا جواب دیتے ہوئے، وزیر اعظم نے ٹوئٹ کیا:
’’ قابل قدر کوشش! ٹونک میں سانسد رسوئی کی یہ پہل، غریبوں اور ضرورت مندوں کو بہت راحت فراہم کرے گی۔
یو پی ایس سی
یونین پبلک سروس کمیشن نے اپریل 2018 میں بھرتی کے نتائج کو قطعی شکل دی
نئیدہلی،17مئی ۔یونین پبلک سروس کمیشن  نے اپریل 2018 میں بھرتی کے درج ذیل نتائج کو حتمی شکل دے دی ۔ ان نتائج میں سفارش کردہ امید واروں کو اس کی اطلاع فرداَََ فرداََ بذریعہ ڈاک بھی دے دی گئی ہے ۔ تفصیل کے لئے یہاں کلک کریں:
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2619
(Visitor Counter : 28
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 170.41 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 12.27 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،12 فروری، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,70,41,92,350
|
|
دستیاب خوراک
|
|
12,27,93,281
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 170.41کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 12.27کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت خزانہ
محکمہ انکم ٹیکس نے قومی راجدھانی خطہ  میں تلاشی لی
محکمہ انکم ٹیکس نے 16 اگست، 2021 کو بھارت میں مختلف مواصلاتی کمپنیوں کے لیے مواصلاتی آلات کی تجارت اور ان کی تنصیب اور سروسنگ میں لگی ایک کمپنی کی تلاشی لی۔ اس کمپنی کے کارپوریٹ آفس، اس کے غیر ملکی ڈائرکٹر کی رہائش گاہ، کمپنی سکریٹری کی رہائش گاہ، آڈٹنگ سے وابستہ افراد اور بھارت میں اس کی ایک غیر ملکی معاون کمپنی کے کیش ہینڈلر سمیت پانچ احاطوں کی تلاشی لی گئی۔
تلاشی مہم کے دوران اس بات کا انکشاف ہوا کہ اس کمپنی کے ذریعے کی گئی خرید پوری طرح سے اس کی ہولڈنگ کمپنی سے ہوئی تھی۔ فروخت کے بل اور درآمدات کے بل کی موازنہ والی جانچ سے یہ پتہ چلا کہ ان اشیاء کی تجارت پر بھاری مجموعی منافع  ہوا ہے، جب کہ یہ کمپنی گزشتہ کئی برسوں سے زبردست خسارہ دکھاتی رہی۔ اس طرح یہ واضح ہوا کہ اس کمپنی کے ذریعے فراہم کی جانے والی خدمات کے سلسلے میں فرضی اخراجات کے ذریعے خسارہ دکھایا جا رہا تھا۔ کچھ ایسے موصول کنندگان کی شناخت کی گئی ہے جن کے نام پر گزشتہ چند برسوں میں بہت زیادہ خرچ دکھایا گیا ہے۔ ان اداروں کا ان کے مذکورہ پتوں پر کوئی وجود نہیں پایا گیا۔ اس کے علاوہ، مذکورہ کمپنی اپنا انکم ٹیکس رٹرن  بھی داخل نہیں کرتی ہے۔ ایسے کئی اور مشتبہ اداروں کی بھی جانچ کی جا رہی ہے۔ اس بات کا اندازہ ہے کہ گزشتہ کچھ برسوں میں سینکڑوں کروڑ روپے کے ایسے فرضی خرچ کیے گئے ہوں گے۔
تلاشی کے دوران اس کمپنی کے سی ای او، سی ایف او اور دیگر اہم افراد کے وہاٹس ایپ چیٹ میں قصور ثابت کرنے والے کئی ثبوت ملے ہیں، جو مواصلاتی کمپنیوں کو غیر قانونی ادائیگی کرنے کا اشارہ کرتے ہیں۔ یہ وہاٹس ایپ چیٹ بھارت میں ایک مواصلاتی کمپنی کے شیئروں کی خرید کے لیے آسٹریلیا واقع ایک شخص کو کمیشن کی ادائیگی کرنے کا بھی انکشاف کرتے ہیں۔ ایسے لین دین کی آگے جانچ کی جا رہی ہے۔ تلاشی کے دوران الیکٹرانک ڈیٹا اور طبعی کاغذات کی شکل میں ملے ثبوتوں سے یہ پتہ چلتا ہے کہ غیر اعلانیہ رقم، جو کہ ہر سال کئی کروڑ میں ہوتی ہے، کو فرضی اسکریپ فروخت وغیرہ کی شکل میں بہی کھاتوںمیں واپس دکھایا گیا ہے۔ کمپنی کے غیر ملکی سی ایف او سمیت اہم افراد کے الیکٹرانک ڈیٹا سے ملے قصور ثابت کرنے والے کئی ثبوتوں سے یہ پتہ چلتا ہے کہ اس کمپنی کے ملازمین روپے سے لیکر آر ایم بی تک کے غیر ملکی کرنسی ایکسچینج میں ملوث تھے۔ وہ بڑے پیمانے پر بھارت سے چین بھیجی جانے والی دواؤں کی غیر قانونی تجارت میں بھی ملوث پائے گئے۔
اس کے علاوہ، اس کمپنی نے تقریباً 12 کرنٹ اکاؤنٹ ہونے کے باوجود اپنے انکم ٹیکس رٹرن  میں صرف دو بینک کھاتوں کی جانکاری دی ہے۔ دیگر بینک کھاتوں میں ہوئے لین دین سے وابستہ جوابدہی کے بارے میں جانچ کی جا رہی ہے۔
اب تک سینکڑوں کروڑ روپے کی ٹیکس دینداری کے معاملوں کی پہچان کی گئی ہے۔ مذکورہ احاطوں میں 65 لاکھ روپے سے زیادہ کی غیر اعلانیہ نقدی رقم ملی ہے۔ تلاشی کے دوران 3 لاکر بھی ملے ہیں، جنہیں قبضے میں لے لیا گیا ہے۔ تلاشی مہم ابھی بھی جاری ہے۔